 **Flora Nike Cup 2016 / Rõõm Jalgpallist**

**JUHEND (2003 a.s)**

**Vanusegrupp:**

* 2003 a. ja hiljem sündinud poisid
* NB! Võistkondadel on lubatud kasutada kahte vanemat mängijat, kes on sündinud peale 01.08.2002.

**Osalejad:**

**8 osalejaga turniir:**

* Turniiril osaleb 8 võistkonda, kes on paigutatud kahte 4-liikmelisse alagruppi.
* Alagruppide kaks parimat võistkonda pääsevad mängima A poolfinaali kohtadele 1-4
* Alagruppide kolmandad ja neljandad mängiva B poolfinaale kohtadele 5-8.
* Võistkonna suurus on maksimaalselt 18 mängijat + treener

**10 osalejaga turniir**

* Turniiril osaleb 10 võistkonda, kes on paigutatud kahte 5-liikmelisse alagruppi.
* Alagruppide võitjad mängivad kohtadele 1-2, A2-B2 kohtadele 3-4, A3-B3 kohtadele 5-6, A4-B4 kohtadele 7-8 ja A5-B5 kohtadele 9-10
* Võistkonna suurus on maksimaalselt 18 mängijat + treener

**Mänguaeg:**

* 1 x 25 minutit. Rõõm Jalgpallist turniir 1x20 min.

**Mänguväljak:**

* EJL jalgpallihall
* Väravate suurus 7,32x2,44 meetrit, penaltipunkt 11 meetrit väravajoonest
* Meeskondade tehniline ala asub väljaku küljejoone taga, kus ei ole lubatud viibida lapsevanematel!
* Jooksvad vahetused on lubatud ainult tehnilisest alast
* Mängitakse ühel väljakul, mis on tähistatud numbriga 1

**Varustus:**

* Võistkonnad peavad mängima erivärvilistes numbritega mängusärkides. Kui mõlemal võistkonnal on samavärvilised mängusärgid, siis on kohustatud särgid vahetama või kasutama korraldaja poolt tagatud eraldusveste mängugraafikus teisena (võõrsilvõistkonnana) märgitud võistkond
* Mängijatel on kohustus kanda säärekaitsmeid
* Turniiri ametliku mängupalli suurus on nr. 4

**Mängu formaat:**

* 10 + 1 mängijat väljakul
* Edasi-tagasi vahetused
* Väravavaht alustab mängu jalaga
* Audid mängitakse lahti vastavalt üldtunnustatud FIFA jalgpallireeglitele
* Mängu avalöögist ei ole lubatud sooritada otse pealelööki väravale

**Turniirisüsteem:**

* Moodustatakse A ja B alagrupp, igasse gruppi loositakse 4/5 võistkonda.

 \* alagrupis mängivad kõik kõigiga

 \* võit annab tabelisse 3 punkti, viik 1 punkti, kaotus 0 punkti

 \* kui 2 või enam võistkonda koguvad alagrupis sama arv punkte, selgitatakse paremusjärjestus järgnevate kriteeriumide alustel:

* 1. omavaheliste mängude tulemused
	2. omavaheliste mängude väravate vahe
	3. üldine väravate vahe
	4. suurem löödud väravate arv
	5. väiksem sisse lastud väravate arv
	6. penaltid 11m (esimese eksimuseni!)
* Peale alagrupifaasi mängitakse poolfinaalid, kus vastavalt alagrupimängude tulemustele lähevad esimeses tabelipooles kohtadele 1-4 kokku A1 – B2; A2 – B1. Teises tabelipooles kohtadele 5-8 A3 - B4 ja A4 – B3.
* Kui lõppkohtade mängus on seis peale normaalaega viigiline, selgitatakse paremusjärjestus penaltide löömisel. **NB! Penalteid lüüakse esimese eksimuseni!**

**Distsiplinaarkaristused:**

* Kaks kollast kaarti samas mängus tähendab eemaldamist
* Eemaldatud mängija peab väljakult koheselt lahkuma ning tema võistkond jätkab mängimist arvulises vähemuses. Eemaldatud mängija peab vahele jätma järgmise mängu

**Autasustamine:**

* Turniiri esikolmiku võistkondi autasustatakse mõlemas tasemegrupis karika, medalite ja esikoha mängijaid Nike´i meenetega.
* Eriauhinnad individuaalselt silmapaistvamatele mängijatele.

**TÄHELEPANU!**

VÕISTKOND, KES RIKUB **JÄMEDALT** TURNIIRI HEAKORDA/REEGLEID, KASUTAB VANEMAT VÕI MÄNGUKEELU ALL OLEVAT MÄNGIJAT, EEMALDATAKSE TURNIIRILT!

OSAVÕTUTASU EI KOMPENSEERITA.